Navarra Suma talde parlamentarioari atxikitako foru parlamentari Jorge Esparza Garrido jaunak galdera egin du Tafallako Gizarte Zerbitzuen Zentroari lotuta Gizain Fundazioan ari diren langileei buruz (10-23/PES-00042). Hona Nafarroako Gobernuko Eskubide Sozialetako kontseilariak informatzeko duena:

1.- Gaur egun, zenbat pertsona ari dira lanean Gizain Fundazioan Tafallako Gizarte zerbitzuen zentroari lotuta? Xehakatu datuak bermatutako prestazio bakoitzaren arabera.

Gaur egun (2023ko otsailaren 13an) pertsona hauek ari dira lanean Gizain Fundazioan Tafallako Gizarte Zerbitzuen Zentroari lotuta:

|  |  |  |  |  |
| --- | --- | --- | --- | --- |
|  |  | PERTSONAK | LANPOSTUAK | 14,20 |
|  | Koordinatzailea | Pertsona bat % 100eko lanaldiarekin | 1 |  |
| GZZ | Administraria | Pertsona bat % 100eko lanaldiarekin | 1 | 2,20 |
|  | Garbitzailea | Pertsona bat % 20ko lanaldiarekin | 0,20 |  |
|  | Lantaldeko koordinatzailea (GL) | Pertsona bat % 100eko lanaldiarekin | 1 |  |
| GLT | Gizarte hezitzailea | 2 pertsona % 100eko lanaldiarekin | 2 | 4 |
|  | Gizarte langilea | Pertsona bat % 100eko lanaldiarekin | 1 |  |
|  | Lantaldeko koordinatzailea (PS) | Pertsona bat % 100eko lanaldiarekin | 1 |  |
|  | Gizarte hezitzailea | 3 pertsona % 100eko lanaldiarekin | 3 |  |
| HNAT |  |  |  | 5,5 |
|  | Gizarte langilea | Pertsona bat % 100eko lanaldiarekin | 1 |  |
|  | Psikologoa | Pertsona bat % 50eko lanaldiarekin | 0,5 |  |
|  | Lantaldeko koordinatzailea (GL) | Pertsona bat % 100eko lanaldiarekin | 1 |  |
| GIBLIT | Gizarte hezitzailea | Pertsona bat % 50eko lanaldiarekin | 0,5 | 2,5 |
|  | Psikologoa | Pertsona bat % 100eko lanaldiarekin | 1 |  |

2.- Nola egin da pertsona horien hautaketa?

Eskubide Sozialetako kontseilariaren martxoaren 30eko 75/2022 Foru Aginduaren bidez Tafallako Gizarte Zerbitzuen Zentroa sortu zen, eta hura kudeatzeko mandatua Gizarte Zerbitzu Publikoen Kudeaketarako Nafarroako Fundazioari (Gizain Fundazioa) emateko agindu zen 2022ko maiatzetik azarora bitarteko aldirako.

Honela bildu dira zentroko langileak:

a. Alde batetik, zerbitzu hauetan lehendik aritzen ziren HNAT, GLT eta GIBLIT talde espezializatuetako langileen subrogazioaren bidez. Zehatzago, honako hauek subrogatu dira:

|  |  |  |  |  |
| --- | --- | --- | --- | --- |
|  |  | PERTSONAK | LANPOSTUAK | 12,20 |
| GZZ | Garbitzailea | Pertsona bat % 20ko lanaldiarekin | 0,20 | 0,20 |
|  | Lantaldeko koordinatzailea (GL) | Pertsona bat % 100eko lanaldiarekin | 1 |  |
| GLT | Gizarte hezitzailea | 2 pertsona % 100eko lanaldiarekin | 2 | 4 |
|  | Gizarte langilea | Pertsona bat % 100eko lanaldiarekin | 1 |  |
|  | Lantaldeko koordinatzailea (PS) | Pertsona bat % 100eko lanaldiarekin | 1 |  |
|  | Gizarte hezitzailea | 3 pertsona % 100eko lanaldiarekin | 3 |  |
| HNAT |  |  |  | 5,5 |
|  | Gizarte langilea | Pertsona bat % 100eko lanaldiarekin | 1 |  |
|  | Psikologoa | Pertsona bat % 50eko lanaldiarekin | 0,5 |  |
|  | Lantaldeko koordinatzailea (GL) | Pertsona bat % 100eko lanaldiarekin | 1 |  |
| GIBLIT | Gizarte hezitzailea | Pertsona bat % 50eko lanaldiarekin | 0,5 | 2,5 |
|  | Psikologoa | Pertsona bat % 100eko lanaldiarekin | 1 |  |

b. Bestetik, zentroa sortzean 2 lanpostu berri sortu dira: 1) Tafallako GZZko koordinatzailea; 2) Tafallako GZZko administraria.

2022rako Estatuko Aurrekontu Orokorrei buruzko abenduaren 28ko 22/2021 Legearen 20.Bat.6 artikuluak justifikatzen du lanpostu horiek sortzea. Lanpostu horietan ari diren pertsonak hautatzeko, Gizain Fundazioaren hautapen protokoloa aplikatu zen (10-23/PES-00038 galderaren erantzunean aipatzen dena).

- Tafallako GZZko koordinatzaile lanpostuan dagoen pertsona hautatzeko, barne sustapeneko prozesu bat egin zen, protokolo horretan jasotako moduan. Gizain Fundazioko langile guztiei igorritako zirkular baten bidez eman zen aditzera, eta abian jarri zen prozesua: azterketa –% 60–, elkarrizketa –% 10– eta merezimenduak –% 30–. Hiru langilek parte hartu zuten. Puntuazio handiena lortu zuen langileak hartu zuen lanpostua.

- Administrari lanpostuan dagoen pertsona hautatzeko, Gizain Fundazioko administrazio lanpostuak aldi baterako betetzeko administrariak biltzeko deialdi bat argitaratu zen (publikotasun, berdintasun, merezimendu eta gaitasun printzipioen arabera, eta Gizain Fundazioaren hautapen protokoloa aplikatuta):

* Hautapenerako deialdia argitara eman zen GIZAIN Fundazioaren webgunean eta Nafar Lansare-Nafarroako Enplegu Zerbitzuaren bitartez (2022ko martxoaren 28an).
* o Prozesua prozedura objektibo batean oinarrituta garatu zen, azterketa, elkarrizketa eta merezimenduen (esperientzia eta prestakuntza) puntuaketa eginez, aipatu protokoloan ezarrita dagoen bezala.
* o Deialdia eta egindako proben emaitzen eta kontratazio hurrenkeraren zerrendak Gizain Fundazioaren webgunean argitaratuta daude:

[Gizain Fundazioko administrarien deialdia](https://fundaciongizain.es/es/actualidad/9-bolsa-de-empleo/78-convocatoria-administrativos-fundacion-gizain-cerrada.html)

Hori guztia jakinarazten dizut, Nafarroako Parlamentuko Erregelamenduaren 194. artikulua betetzeko.

Iruñean, 2023ko martxoaren 16an

Eskubide Sozialetako kontseilaria: María Carmen Maeztu Villafranca